হরমুজ প্রণালি

হরমুজ প্রণালি ( তাঙ্গেইয়ে হোর্মোয্‌)\, ( মাদিক্বে হুরমুজ) একটি সরু জলপথ যা পশ্চিমের পারস্য উপসাগরকে পূর্বে ওমান উপসাগর ও আরব সাগরের সাথে সংযুক্ত করেছে এবং আরব উপদ্বীপ থেকে ইরানকে পৃথক করেছে। ৩৪ কিলোমিটার দীর্ঘ এই প্রণালিটি পারস্য উপসাগরের মধ্যে দিয়ে প্রবাহিত হয়ে ওমান ও ইরানকে সংযুক্ত করেছে। সংযুক্ত আরব আমিরাত এবং ইরানকে পৃথক করেছে।

এই সামুদ্রিক পথটি আন্তর্জাতিকভাবে খুবই গুরুত্বপূর্ণ কারণ খনিজতেলবাহী জাহাজ যাতায়াতের এটিই একমাত্র পথ। বিশ্বব্যাপী পেট্রোলিয়াম পরিবহনে প্রণালিটির কৌশলগত গুরুত্ব অত্যধিক। জলপথটির সবচেয়ে সরু অংশের দৈর্ঘ্য ২১ মাইল এবং প্রস্থ দুই মাইল। মার্কিন জ্বালানি তথ্য প্রশাসন কর্তৃপক্ষের মতে, ২০০৯ সালে সমুদ্রপথে বৈশ্বিক খনিজ তেল বাণিজ্যের ৩৩ শতাংশ হরমুজ প্রণালি দিয়ে সম্পাদিত হয়। ২০১৯ সালে হরমুজ প্রণালি দিয়ে এক দিনে এক কোটি ৯০ লক্ষ ব্যারেল খনিজ তেল পরিবাহিত হয়। এ অঞ্চল দিয়ে তেল পরিবহন নির্বিঘ্ন রাখতে মার্কিন যুদ্ধজাহাজ নিয়মিত পাহারা দিচ্ছে। হরমুজ প্রণালি দিয়ে পরিবাহিত তেলের বেশির ভাগই এশিয়া, যুক্তরাষ্ট্র ও পশ্চিম ইউরোপের বিভিন্ন দেশে যায়। জাপানের আমদানিকৃত তেলের তিন-চতুর্থাংশ হরমুজের ওপর দিয়ে নিয়ে যায়। আর চীনের আমদানিকৃত তেলের অর্ধেকই আসে হরমুজ প্রণালি হয়ে। হরমুজ দিয়ে প্রতিদিন ২০ লাখ ব্যারেলের মতো তেলজাত দ্রব্য রপ্তানি হয়ে থাকে। এর সঙ্গে আছে তরলীকৃত গ্যাসও।হরমুজ প্রণালি কেন গুরুত্বপূর্ণ (ভিডিও) ,অনলাইন ডেস্ক, দৈনিক প্রথম আলো। ঢাকা থেকে প্রকাশের তারিখ: ৩১-১২-২০১১ খ্রিস্টাব্দ।হরমুজ প্রণালি বন্ধ সহ্য করা হবে না: যুক্তরাষ্ট্র ,শেয়ারনিউজ। ঢাকা থেকে প্রকাশের তারিখ: ২৯ ডিসেম্বর খ্রিস্টাব্দ।

 বুৎপত্তি 
হরমুজ প্রণালি নামটি পারস্যের রাজা দ্বিতীয় শাপুর-এর মা ইফরা হুরমিজদ-এর নাম থেকে এসেছে বলে ধারণা করা হয়। তিনি ৩০৯ থেকে ৩৭৯ খ্রিস্টাব্দ পর্যন্ত রাজত্ব করেন।

১ম শতকের নাবিকদের জন্য লেখা গাইডবুক এরিত্রিয়ান সাগরের পেরিপ্লাস-এ পারস্য উপসাগরের প্রবেশপথের বর্ণনা রয়েছে, যদিও সেখানে প্রণালির নাম উল্লেখ করা হয়নি: 

১০ম থেকে ১৭শ শতাব্দীর মধ্যে এখানে হরমুজ রাজ্য ছিল, যেখান থেকে ধারণা করা হয় এই প্রণালির নাম এসেছে। ইতিহাসবিদ ও ভাষাবিদদের মতে, "হরমুজ" নামটি এসেছে স্থানীয় ফারসি শব্দ  হুর-মঘ থেকে, যার অর্থ খেজুর গাছ।Municipality of Minab , (in Persian). Retrieved 30 December 2011. হুরমোজ ও মিনাব এলাকার স্থানীয় উপভাষায় এই প্রণালিকে এখনও “হুরমঘ” বলা হয়, যার অর্থও ওই রকমই। এই শব্দের সাথে জরাথ্রুষ্ট্রীয় দেবতা  হরমুজ (অহুর মাজদা-এর আরেক নাম) নামটির মিল থাকার কারণে অনেকেই মনে করেন এই দুটি শব্দের মধ্যে সম্পর্ক আছে।

 দিকনির্দেশনা 
সংঘর্ষের ঝুঁকি কমাতে, প্রণালি দিয়ে চলাচলকারী জাহাজসমূহ একটি ট্রাফিক সেপারেশন স্কিম (টিএসএস) অনুসরণ করে: আগত জাহাজগুলি এক লেন ব্যবহার করে, নির্গত জাহাজগুলি অন্য লেন ব্যবহার করে, প্রতিটি লেন দুই মাইল চওড়া। লেনগুলি দুই মাইল চওড়া একটি "মধ্যখণ্ড" দ্বারা পৃথক করা হয়েছে।

প্রণালি অতিক্রম করতে, জাহাজসমূহ জাতিসংঘ সমুদ্র আইন বিষয়ক কনভেনশন-এর অবাধ চলাচল বিধান অনুসারে ইরান ও ওমানের জলসীমা দিয়ে অতিক্রম করে। যদিও সব দেশ এই কনভেনশন অনুমোদন করেনি, তবে মার্কিন যুক্তরাষ্ট্রসহ অধিকাংশ দেশই কনভেনশনে সন্নিবেশিত এই প্রথাগত নৌচলাচল নিয়মগুলি গ্রহণ করে।

এপ্রিল ১৯৫৯ সালে ইরান তার সীমানাসংলগ্ন জলভাগ প্রসারিত করে  করে এবং ঘোষণা করে যে এই নতুনভাবে প্রসারিত অঞ্চল দিয়ে শুধুমাত্র নিরীহ চলাচল-ই স্বীকৃত হবে বলে প্রণালির আইনি মর্যাদা পরিবর্তন করে। জুলাই ১৯৭২ সালে, ওমানও ডিক্রির মাধ্যমে তার সীমানাসংলগ্ন জলভাগ  এ প্রসারিত করে। ফলে, ১৯৭২ সালের মধ্যবর্তী সময়ে, হরমুজ প্রণালি সম্পূর্ণরূপে ইরান ও ওমানের সম্মিলিত সীমানাসংলগ্ন জলভাগ দ্বারা "বন্ধ" হয়ে যায়। ১৯৭০-এর দশকে, ইরান বা ওমান কোনোটিই প্রণালী দিয়ে যুদ্ধজাহাজের উত্তরণে বাধা দেয়ার চেষ্টা করেনি, কিন্তু ১৯৮০-এর দশকে উভয় দেশই প্রথাগত (পুরানো) আইন থেকে ভিন্ন দাবি উত্থাপন করে। আগস্ট ১৯৮৯ সালে ইউএনসিএলওএস অনুমোদন করার সময়, ওমান তার ১৯৮১ সালের রাজকীয় ডিক্রি নিশ্চিত করে এমন ঘোষণা জমা দেয় যে শুধুমাত্র নির্দোষ অতিক্রমণই তার সীমানাসংলগ্ন জলভাগের মধ্য দিয়ে অনুমোদিত। ঘোষণাগুলিতে আরও দাবি করা হয়েছিল যে বিদেশী যুদ্ধজাহাজগুলির ওমানের সীমানাসংলগ্ন জলভাগ দিয়ে যাওয়ার আগে পূর্বানুমতি প্রয়োজন। ডিসেম্বর ১৯৮২ সালে কনভেনশনে স্বাক্ষর করার সময়, ইরান একটি ঘোষণায় বলে যে "শুধুমাত্র সমুদ্র আইন কনভেনশনের রাষ্ট্রীয় পক্ষগুলিই এতে সৃষ্ট চুক্তিবদ্ধ অধিকারগুলির সুবিধা পাওয়ার অধিকারী", যার মধ্যে অন্তর্ভুক্ত রয়েছে "আন্তর্জাতিক নৌচলাচলের জন্য ব্যবহৃত প্রণালীগুলির মধ্য দিয়ে ট্রানজিট প্যাসেজের অধিকার"। মে ১৯৯৩ সালে, ইরান সামুদ্রিক অঞ্চলগুলির উপর একটি ব্যাপক আইন প্রণয়ন করে, যার বেশ কয়েকটি ধারা ইউএনসিএলওএসের বিধানের সাথে সাংঘর্ষিক, যার মধ্যে একটি প্রয়োজনীয়তা হলো যে যুদ্ধজাহাজ, ডুবোজাহাজ এবং পরমাণুশক্তিচালিত জাহাজগুলিকে ইরানের সীমানাসংলগ্ন জলভাগ দিয়ে নির্দোষ উত্তরণের অধিকার প্রয়োগ করার আগে অনুমতি নিতে হবে। ওমান ও ইরানের কোনও দাবিই মার্কিন যুক্তরাষ্ট্র স্বীকার করে না এবং তাদের প্রত্যেকটির বিরোধিতা করেছে।

ওমানের কাছে হরমুজ প্রণালিতে টিএসএস নিরীক্ষণের জন্য একটি রাডার সাইট লিঙ্ক কোয়ালিটি ইন্ডিকেটর (এলকিউআই) রয়েছে। এই সাইটটি মুসান্দাম গভর্নোরেট-এর চূড়ায় অবস্থিত একটি ছোট দ্বীপে।

হাব্শান -ফুজিরাহ তৈল নলপ্রণালি
সমুদ্রপথের বিকল্প হিসেবে এই প্রণালি তৈরী করা হয় যা ৩৬০ কিমি দীর্ঘ।

 তথ্যসূত্র 

 বহিঃসংযোগ 
 Robert Strauss Center's Hormuz website: background on the political, economic, business, technical, and military issues
 Strait of Hormuz website , includes antique maps.
 Federation of American Scientists about the weapons on the islands FAS.org 
 Strait of Hormuz – U.K. Admiralty Chart 2888 (excerpt) (1580 pixels)
 How Great a Concern? Iranian threats to close the Strait of Hormuz, briefly describes offense-defense balance in the Strait and links to articles in the journal, International Security, as well as a map of the Strait and surrounding region
 Politics of Strait of Hormuz  - PressTV (2012)

বিষয়শ্রেণী:ভারত মহাসাগরের প্রণালি
বিষয়শ্রেণী:এশিয়ার প্রণালি
বিষয়শ্রেণী:ইরানের জলরাশি
বিষয়শ্রেণী:ওমানের জলরাশি
বিষয়শ্রেণী:সংযুক্ত আরব আমিরাতের জলরাশি
বিষয়শ্রেণী:ওমান সীমান্ত
বিষয়শ্রেণী:আন্তর্জাতিক প্রণালি

ml:ഹോര്‍മൂസ് കടലിടുക്ക്